- Unde a fost surprins Zlatan Ibrahimovic în timpul calificărilor pentru Marele Premiu de Formula 1™ al Arabiei Saudite
- Imagini de senzaţie cu starul suedez
Unde a fost surprins Zlatan Ibrahimovic în timpul calificărilor pentru Marele Premiu de Formula 1™ al Arabiei Saudite. "Ibra" este una dintre vedetele care au fost invitate la Marele Premiu de Formula 1™ al Arabiei Saudite, care va fi sâmbătă, în direct pe Antena 3 CNN şi în AntenaPLAY, de la ora 19:00.
Zlatan Ibrahimovic a fost invitatul celor de la Ferrari şi a urmărit calificările din boxa Scuderiei. Ibrahimovic a venit să îl încurajeze şi pe tânărul Oliver Bearman, cel care i-a luat locul lui Carlos Sainz.
Unde a fost surprins Zlatan Ibrahimovic în timpul calificărilor pentru Marele Premiu de Formula 1™ al Arabiei Saudite
Carlos Sainz ratează Marele Premiu al Arabiei Saudite din cauza unei crize de apendicite. Sainz a fost înlocuit de puştiul de 18 ani, Oliver Bearman.
Imagini video cu Zlatan Ibrahimovic la boxa celor de la Ferrari
Schimbare de ultim moment la Ferrari, înaintea Marelui Premiu al Arabiei Saudite
A avut loc o schimbare de ultim moment la Ferrari, înaintea Marelui Premiu al Arabiei Saudite. Carlos Sainz se confruntă cu probleme medicale şi a fost înlocuit de Oliver Bearman, pilotul din Formula 2.
"Oliver Bearman e gata să-şi facă debutul în Formula 1, şi va păşi în locul lui Carlos Sainz. Carlos a fost diagnosticat cu apendicită şi va avea nevoie de operaţie. Să te recuperezi repede, Carlos", se arată în anunţul postat pe pagina oficială a Formulei 1, pe Instagram.
Frederic Vasseur a anunţat "strategia" de la Ferrari care a fost un real succes
Frederic Vasseur a anunţat "strategia" de la Ferrari care a fost un real succes. Şeful de la Maranello a dezvăluit că motivul pentru care aducerea lui Lewis Hamilton din 2025 a fost anunţată atât de vreme are legătură cu eliminarea tensiunilor din acest sezon.
O legătură directă o are reacţia lui Carlos Sainz, care a dovedit încă o dată că este un profesionist desăvârşit. Pilotul va da totul în 2024 şi a început cu un podium la Bahrain, unde a terminat pe 3, înaintea colegului Charles Leclerc.
"Sincer, am fost convins că va avea o astfel de reacţie. De aceea am decis să facem anunţul aşa devreme, pentru a ne putea concentra pe restul sezonului. Reacţia lui Carlos a fost impecabilă: `ok, mai am un sezon, voi da totul de la primul la ultimul viraj al sezonului`.
La Bahranin a fost puternic, solid, a făcut o treabă foarte bună. Sunt foarte fericit şi mulţumit", a spus Frederic Vasseur, citat de formula1.com.